സൗദിയില്നിന്നുള്ള അന്താരാഷ്ട്ര വിമാന സര്വിസുകളുടെ എണ്ണത്തില് വന് കുറവ് ജിദ്ദ : സൗദിയില്നിന്നുള്ള അന്താരാഷ്ട്ര വിമാന സര്വിസുകളുടെ എണ്ണത്തില് കഴിഞ്ഞവര്ഷം 66.5 ശതമാനം കുറവ്. സൗദി ജനറല് അതോറിറ്റി ഓഫ് സിവില് ഏവിയേഷന്റെ ജി.എ.സി.എ ഏറ്റവും പുതിയ കണക്കിലാണ് സൗദിയില്നിന്നും മറ്റുരാജ്യങ്ങളിലേക്കുള്ള വിമാന സര്വിസുകളുടെ എണ്ണത്തില് ഇത്രയും വലിയ കുറവ് രേഖപ്പെടുത്തിയത്. കോവിഡ് മഹാമാരി ലോകത്താകെ വ്യാപിച്ചതിന്റെ പശ്ചാത്തലത്തില് വിവിധ രാജ്യങ്ങളിലേക്ക് യാത്ര നിര്ത്തലാക്കിയതാണ് ഇതിന് പ്രധാന കാരണം. 2019ലെ അന്താരാഷ്ട്ര വിമാന സര്വിസുകളുടെ എണ്ണം 1,59,795 ആയിരുന്നത് 2020ല് 53,537 സര്വിസുകള് മാത്രമായി കുറഞ്ഞു. ആഭ്യന്തര വിമാന സര്വിസുകളുടെ എണ്ണത്തിലും 46.6 ശതമാനം കുറവുണ്ട്. 2019ല് 2,25,721 ആഭ്യന്തര സര്വിസുകള് നടത്തിയ സ്ഥാനത്ത് 2020ല് 1,20,395 സര്വിസുകള് മാത്രമാണ് നടത്തിയത്. രാജ്യത്തെ ഗതാഗത, ചരക്കുനീക്ക സംവിധാനത്തിലെ ഏറ്റവും പ്രധാനപ്പെട്ട മേഖലകളിലൊന്നാണ് വ്യോമഗതാഗതം. ഗതാഗത, ചരക്ക് നീക്കരംഗത്ത് േവ്യാമയാന മേഖല ഏറെ പുരോഗതി പ്രാപിക്കുകയും നിരവധി ലക്ഷ്യങ്ങള് പൂര്ത്തിയാക്കുകയും ചെയ്തിട്ടുണ്ട്. പ്രത്യേകിച്ച് ചരക്കുനീക്കശേഷി 45 ലക്ഷം ടണ്ണായി ഉയര്ത്തി രാജ്യം ആഗോള ലോജിസ്റ്റിക്സ് മേഖലയില് ഉന്നത സ്ഥാനത്തെത്തിയിട്ടുണ്ട്. വര്ഷംപ്രതി രാജ്യത്തെ വിമാനത്താവളങ്ങളില് യാത്രക്കാരുടെ ശേഷി 330 ദശലക്ഷം യാത്രക്കാരിലേക്ക് ഉയര്ത്തുകയും 30 ദശലക്ഷം ഹജ്ജ്, ഉംറ തീര്ഥാടകരെ ലക്ഷ്യമിടുകയും ചെയ്തു. ടൂറിസം മേഖലയില് ലോകത്തെ 250 ലക്ഷ്യസ്ഥാനങ്ങളില്നിന്നായി 10 കോടി വിനോദസഞ്ചാരികളെ രാജ്യത്തെത്തിക്കാനും ലക്ഷ്യമിടുന്നു. ഈ മേഖലയിലെ ഏറ്റവും പുതിയ ആധുനിക സാങ്കേതികവിദ്യകള് സ്വീകരിക്കുന്നതോടൊപ്പം പൊതുസ്വകാര്യ മേഖലയിലെ ഓപറേറ്റര്മാര് തമ്മിലുള്ള പങ്കാളിത്തം ശക്തിപ്പെടുത്താനും രാജ്യം ലക്ഷ്യമിടുന്നു. ആഗോളതലത്തില് എയര്ലൈന് കമ്ബനികളുടെയും എയര്പോര്ട്ടുകളുടെയും ഗുണനിലവാരം സംബന്ധിച്ച് അവലോകനം നടത്തുന്ന റാങ്കിങ് ഏജന്സിയായ സ്കൈ ട്രാക്സിെന്റ 2020 റിപ്പോര്ട്ട് അനുസരിച്ച്, സൗദിയില് അന്താരാഷ്ട്ര റാങ്കുള്ള മൂന്നെണ്ണം ഉള്പ്പെടെ 29 വിമാനത്താവളങ്ങള് ഉണ്ട്. ഇവയില് നാലെണ്ണം ലോകത്തിലെ മികച്ച 10 വിമാനത്താവളങ്ങളില് ഇടം നേടുകയും ചെയ്തിട്ടുണ്ട്.എയര്ലൈന്സ് പാസഞ്ചര് എക്സ്പീരിയന്സ് അസോസിയേഷന് അപെക്സ് 2020 റിപ്പോര്ട്ട് പ്രകാരം സൗദി എയര്ലൈന്സ് അന്താരാഷ്ട്ര എയര്ലൈനുകളുടെ തലത്തില് പഞ്ചനക്ഷത്ര വിഭാഗത്തില് സ്ഥാനം നേടിയിട്ടുണ്ട്. ആരോഗ്യ, സുരക്ഷാ റിപ്പോര്ട്ടില് ഡയമണ്ട് വിഭാഗത്തിലും സൗദിയ സ്ഥാനം നേടുകയുണ്ടായി.